Sharoney | Muse Productions
Sharoney was MUSE se heel eerste kunstenaar. Haar treffer, EEN KEER doen reeds ongelooflik goed op radiostasies landswyd. Sy gaan nog groot opskudding maak in die musiekbedryf. Onthou gerus haar naam...
Sharoney is 18 jaar oud, vol lewenslus en matrikuleer eersdaags aan die Hoërskool Hugenote in Springs, waar sy ook grootgeword het.
Vir hierdie talentvolle sangeres is ‘n droom besig om bewaarheid te word. Haar eerste twee enkelsnitte – EEN KEER en HEMEL OP AARDE is pas uitgereik en die ontvangs vanaf radio en die publiek is oorweldigend! Die meesterbrein agter hierdie uitreikings is Hugo Ludik – Muse Productions www.museproductions.co.za (stigterslid van die uiters populêre groep ADAM en ook Kwêla aanbieder). Hugo het Sharoney se talent raakgesien toe sy vir die groep ADAM ‘n voorvertoning gedoen het. Die vrug van daardie aand is hierdie twee splinternuwe liedjies asook die musiekvideo van EEN KEER wat eersdaags vrygestel word – en dit is net die begin! Muse Productions het aan Sharoney die geleentheid gegee om haarself aan die mark bekend te stel met oorspronklike liedjies geskryf deur Hugo Ludik en Reynardt Hugo.
Die musiekvideo – EEN KEER
EEN KEER word eersdaags uitgereik en is beslis een van die beste musiekvideos, vervaardig deur Fathom Media, nog. In Sharoney se eie woorde:
“Die musiek video was 'n ongelooflike ondervinding! Ek het so baie by Jay van Fathom Media en sy span geleer! Dit is wonderlik om die geleentheid te kry om saam met groot name in die bedryf te werk en te kon sien hoe die prentjie lyk wat hulle in die lirieke sien. Ek self sou die prentjie nie anders wou hê nie. Die video is lig, jonk en “funky” en ek is absoluut mal daaroor, veral die gedeeltes wat buite geskiet is. Ek is mal oor die buitelewe, son , somer en die natuur. Dit was sommer 'n bonus om my passie in die natuur te kon uitleef.”
EEN KEER is reeds goedgekeur en speel op die volgende radiostasies landswyd:
RSG Draadloos Kosmos Stereo
GrootFM Jou Radio Radio Laeveld
Radio Suid-Afrika Lichvaal Stereo Oos-Rand Stereo
Hosa Radio EDEN FM Radio Pretoria
Impala Radio Radio Riverside Radio Panorama
Afrikaans sonder Grense Radio Orania Kingfisher FM
Bakgat Radio IFM
Hemel Op Aarde.mp3
Een Keer Hemel op Aarde
© 2017 Muse Productions